Én person har til opgave at lave resuméet af aftenens danse under live-programmet.
Han er såkaldt evs-operatør. Og vedkommende ser generalprøven og udser sig – det han mener, er – de bedste 20 sekunder fra hver dans.
De sekunder skal gerne vise både almindelig dans, men også nogle af dansens mere spektakulære trin – for eksempel et løft. Derudover lytter han også til musikken og vurderer, hvor det giver mening at klippe i musikken.
Under programmet ryger tv-billederne ind på en harddisk, hvorfra han kan klippe de planlagte 20 sekunder fra hver dans ud, og derefter gøre klippet klar til resuméet, der skal vises i tv.
Det hele sker løbende under programmet, så resumeét kan vises, når aftenens sidste dans er danset.
Skulle et par lave fejl i de 20 sekunder, er det tv-instruktøren, der beslutter, om fejlen vises eller ej.
Er der tale om en lille fejl, vil man typisk vise den, fordi resuméet skal afspejle den dans, seerne så på tv. Og laver parrene først en fejl, vil det ofte ikke være den eneste.
Men er der tale om stor fejl – og måske den eneste i dansen – så vises den ikke.